Uredba Sveta (ES) št. 1696/2002

z dne 23. septembra 2002

o spremembi Priloge k Uredbi (ES) št. 2042/2000 o uvedbi dokončne protidampinške dajatve za uvoz sistemov televizijskih kamer po poreklu iz Japonske

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1],

ob upoštevanju predloga, ki ga je Komisija predložila po posvetu v Svetovalnem odboru,

ob upoštevanju naslednjega:

1. PREJŠNJI POSTOPKI

(1) Z Uredbo (ES) št. 1015/94 [2] je Svet uvedel dokončno protidampinško dajatev za uvoz sistemov televizijskih kamer (TCS) po poreklu iz Japonske.

(2) V členu 1(3)(e) Uredbe št. 1015/94 je Svet iz obsega plačevanja protidampinške dajatve izrecno izključil sisteme kamer, navedenih v Prilogi k navedeni uredbi (v nadaljnjem besedilu "Priloga"), ki so visokokakovostni sistemi profesionalnih kamer in tehnično spadajo pod opredelitev proizvoda iz člena 1(2) Uredbe (ES) št. 1015/94, vendar ne morejo veljati za sisteme televizijskih kamer.

(3) Oktobra 1995 je Svet z Uredbo (ES) št. 2474/95 [3] spremenil navedeno Uredbo (ES) št. 1015/94 zlasti kar zadeva opredelitev podobnih proizvodov in nekaterih modelov sistemov profesionalnih kamer, ki so bili izrecno oproščeni dokončne protidampinške dajatve.

(4) Oktobra 1997 je Svet z Uredbo (ES) št. 1952/97 [4] spremenil stopnje dokončne protidampinške dajatve za dve zadevni družbi, in sicer za Sony Corporation in Ikegami Tsushinki, v skladu s členom 12 Uredbe (ES) št. 384/96 z dne 22. decembra 1995 o zaščiti proti dampinškem uvozu iz držav, ki niso članice Evropske skupnosti (v nadaljnjem besedilu "osnovna uredba"). Nadalje je Svet iz obsega protidampinških dajatev izrecno oprostil nekatere nove modele sistemov profesionalnih kamer, tako da jih je dodal k Prilogi.

(5) Januarja 1999 in 2000 je Svet z Uredbo (ES) št. 193/1999 [5] in Uredbo (ES) št. 176/2000 [6] spremenil Uredbo (ES) št. 1015/94, tako da je k Prilogi dodal nekatere naslednike modelov sistemov profesionalnih kamer in jih s tem izvzel od dokončne protidampinške dajatve.

(6) Septembra 2000 je Svet z Uredbo (ES) št. 2042/2000 [7] potrdil dokončne protidampinške dajatve, ki so bile uvedene z Uredbo (ES) št. 1015/94 v skladu s členom 11(2) osnovne uredbe.

(7) Januarja 2001 in maja 2001 je Svet uvedel najnovejše spremembe k Uredbi (ES) št. 2042/2000, tako da je k Prilogi dodal nekatere naslednike modelov sistemov profesionalnih kamer in jih s tem izvzel od dokončne protidampinške dajatve.

(8) Končno, v septembru 2001, je Svet z Uredbo (ES) št. 1900/2001 po vmesnem pregledu v skladu s členom 11(3) osnovne uredbe potrdil [8] stopnjo dokončne protidampinške dajatve, ki je bila uvedena proti proizvajalcu izvozniku Hitachi Denshi Ltd.

2. PREISKAVA V ZVEZI Z NOVIMI MODELI SISTEMOV PROFESIONALNIH KAMER

2.1 Postopek

(9) Japonska proizvajalca izvoznika, in sicer Victor Company of Japan Limited (VC) in Ikegami Tsushinki Co Ltd (Ikegami), sta dne 17. aprila 2001 in 12. oktobra 2001 Komisijo obvestila, da nameravata na trgu Skupnosti uvesti nove modele sistemov profesionalnih kamer, in Komisijo zaprosila, da te nove modele sistemov profesionalnih kamer, vključno z njihovimi dodatnimi deli, doda k Prilogi in jih s tem oprosti protidampinških dajatev.

(10) Komisija je o tem obvestila industrijo Skupnosti in začela preiskavo omejeno na odločitev, ali zadevni izdelki sodijo v obseg plačevanja protidampinških dajatev in ali je treba izvedbeni del Uredbe (ES) št. 2042/2000 ustrezno popraviti.

2.2 Modeli v preiskavi

(11) Prejeti zahtevki so se nanašali na naslednje modele sistemov kamer, ki so bili predloženi skupaj z ustreznimi tehničnimi podatki:

(i) JVC

- daljinsko vodena krmilna enota kamere RM-P210E;

(ii) Ikegami

- glava kamere HDL-37E

- glava kamere HDL-10

- glava kamere HDL-40

- krmilna enota kamere MA-400

- krmilna enota kamere CCU-37

- krmilna enota kamere CCU-10

- daljinsko vodena krmilna enota RCU-400

- daljinsko vodena krmilna enota RCU-240A

- adapter za kamero CA-450

Vsi navedeni modeli so bili predstavljeni kot sestavni del sistemov profesionalnih kamer, ki so namenjeni za trg profesionalnih video naprav.

2.3 Ugotovitve

(12) Komisija je izvedla tehnični pregled. Ta analiza je pokazala, da kljub tehničnemu razvoju, ki ga ti modeli izkazujejo, ti ne zadostujejo za uvrstitev v sisteme predvajalnih ali televizijskih kamer. Zato je bilo ugotovljeno, da je treba vse zadevne modele izvzeti iz obsega izvajanja obstoječih protidampinških ukrepov.

(13) Komisija je industrijo Skupnosti in izvoznika sistemov televizijskih kamer obvestila o svojih ugotovitvah in jima dala možnost, da predstavita svoji mnenji. Na podlagi ugotovitev Komisije in zaradi dejstva, da zainteresirane stranke niso ugovarjale zaključkom Komisije, veljajo vsi modeli in z njimi povezana oprema, ki so navedeni v uvodni izjavi 11, za sisteme profesionalnih kamer. Posledično jih je treba izvzeti od protidampinške dajatve, ki velja za sisteme televizijskih kamer po poreklu iz Japonske, in je zato treba Prilogo ustrezno spremeniti.

(14) Po razkritju navedenih ugotovitev je proizvajalec izvoznik, in sicer Ikegami, zahteval, da je treba modele kamer, ki jih je on proizvedel in izvozil, retroaktivno oprostiti veljavnih protidampinških ukrepov, ne glede na datum njihovega uvoza. Utemeljitev je bila, da ker so bili ti modeli potrjeni kot sistemi profesionalnih kamer, protidampinška dajatev ne bi smela veljati za uvoz pred objavo sedanje uredbe.

(15) Sistemi kamer, navedeni v Prilogi k Uredbi (ES) št. 2042/2000, lahko veljajo za oproščene dajatev, kadar se izrecno ugotovi, da se jih ne da uporabljati za namene predvajanja. Taka opredelitev je lahko sprejeta le po podrobnem pregledu tehničnih specifikacij zadevnih sistemov kamer, ki ga opravijo institucije Skupnosti, in taki sistemi kamer se posledično lahko izvzamejo od dajatev samo od trenutka sprejetja pozitivne odločitve o vključitvi zadevnega modela v Prilogo. V takem primeru ima oprostitev načeloma lahko posledice le za prihodnost, to je od datuma objave revidirane Priloge.

(16) Vendar so v nekaterih primerih institucije Skupnosti menile, da je primerno oprostiti nekatere sisteme profesionalnih kamer iz obsega protidampinških dajatev z retroaktivnim učinkom. V teh primerih so bili modeli kamer, ki so bili predmet pregleda, uvoženi v Skupnost izključno med trenutkom zahtevka za oprostitev do objave ustreznih sprememb k Prilogi. Posledično je bilo te postopke mogoče opredeliti v okviru pregleda, ki ga je opravila Komisija. V teh posebnih okoliščinah je obveljalo kot sprejemljivo, da se ne obračuna dajatev za tak uvoz, ki je bil izvršen po zahtevku za oprostitev.

(17) V tem primeru se zahteva retroaktivni učinek ne glede na datum prvega uvoza in bi tako pokril celoten uvoz, ki je bil izvršen pred zahtevkom za oprostitev. Preiskava je odkrila, da so bili nekateri zadevni modeli kamer dejansko uvoženi, še preden je bil ustrezen zahtevek za oprostitev predložen Komisiji, čeprav je na začetku družba Ikegami trdila, da ni pred vlogo tega zahtevka uvozila nobenega od modelov, ki so bili predmet zahtevka.

(18) Glede na navedeno je treba upoštevati, da se retroaktivni učinek ne more odobriti za uvoz, ki je bil izvršen pred zahtevkom za oprostitev pri Komisiji. Oprostitve se lahko odobrijo na podlagi pritrdilnega sklepa, da se nekatere vrste kamer vključijo v Prilogo. Narave zadevnega sistema kamer se dejansko ne more opredeliti pred pridobitvijo tehničnih specifikacij, ki jih vsebuje zahtevek za oprostitev. Komisija in organi držav članic nimajo možnosti spremljati pravilnosti uvrščanja KN, ki jih navedejo proizvajalci izvozniki v zvezi z modeli kamer, ki še niso bili predloženi Komisiji v obravnavo. Iz tega sledi, da v primeru, kadar bi bila oprostitev dajatev dodeljena retroaktivno do datuma pred dnevom, ko je Komisija prejela zahtevek, ne bi obstajalo nobeno tveganje za proizvajalce izvoznike, ki se skušajo izogniti plačevanju carine, tako da najprej uvozijo svoje modele kamer pod nepravilnimi oznakami KN in se s tem izognejo dajatvam in nato zaprosijo za oprostitev, ki bi veljalo od datuma prvega uvoza, če in kadar so z nepravilnostmi seznanjeni organi. Iz tega sledi, če je možna obravnava zahtevka za retroaktiven učinek od datuma prejetja zahtevka za oprostitev, potem ni primerno podaljšati veljavnosti za nazaj za uvoz, ki se je izvršil pred zahtevkom, zlasti ob upoštevanju resnega tveganja izogibanja ukrepom.

(19) Zato je bilo odločeno, da bi morali biti uvoženi modeli kamer družbe Ikegami, ki so predmet sedanjega pregleda in so bili uvoženi na datum ali po datumu prejetja zahtevka za oprostitev, to je dne 12. oktobra 2001 ali pozneje, oproščeni dajatev.

(20) Iz istih razlogov se sklene, da je treba modele kamer družbe JVC, ki so tudi predmet sedanjega pregleda, oprostiti dajatev od datuma, ko je Komisija prejela zahtevek za oprostitev, to je od 17. aprila 2001 naprej –

SPREJEL NASLEDNJO UREDBO:

Člen 1

Priloga k Uredbi (ES) št. 2042/2000 se zamenja s Prilogo k tej uredbi.

Člen 2

Ta uredba velja za uvoz naslednjih modelov, ki jih proizvajajo in izvažajo v Evropsko skupnost naslednji proizvajalci izvozniki od datuma, ko Komisija prejme ustrezen zahtevek za oprostitev dokončne protidampinške dajatve za te modele, kakor so opredeljeni spodaj:

(a) Ikegami Tsushinki Co Ltd od 12. oktobra 2001:

- glava kamere HDL-37E

- glava kamere HDL-10

- glava kamere HDL-40

- krmilna enota kamere MA-400

- krmilna enota kamere CCU-37

- krmilna enota kamere CCU-10

- daljinsko vodena krmilna enota RCU-400

- daljinsko vodena krmilna enota RCU-240A

- adapter za kamero CA-450;

(b) Victor Company of Japan Limited od 17. aprila 2001:

- daljinsko vodena krmilna enota kamere RM-P210E.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. septembra 2002

Za Svet

Predsednik

M. Fischer Boel

[1] UL L 56, 6.3.1996, str. 1. Uredba, nazadnje spremenjena z Uredbo (ES) št. 2238/2000 (UL L 257, 11.10.2000, str. 2).

[2] UL L 111, 30.4.1994, str. 106. Uredba, nazadnje spremenjena z Uredbo (ES) št. 176/2000 (UL L 22, 27.1.2000, str. 29).

[3] UL L 255, 25.10.1995, str. 11.

[4] UL L 276, 9.10.1997, str. 20.

[5] UL L 22, 29.1.1999, str. 10.

[6] UL L 22, 27.1.2000, str. 29.

[7] UL L 244, 29.9.2000, str. 38. Uredba, nazadnje spremenjena z Uredbo (ES) št. 951/2001 (UL L 134, 17.5.2001, str. 18).

[8] UL L 261, 29.9.2001, str. 3.

--------------------------------------------------

PRILOGA

PRILOGA

Seznam sistemov kamer, ki ne veljajo za sisteme televizijskih kamer (sisteme predvajalnih kamer) in so izvzeti od ukrepov

Ime družbe | Glave kamer | Iskalnik | Krmilna enota kamere | Krmilna enota | Glavna krmilna enota | Adapterji za kamere |

Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP DXC-D35PH DXC-D35PL DXC-D35PK DXC-D35WSPL DSR-135PL | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE DXF-801CE | CCU-M3P CCU-M5P CCU-M7P CUU-M5AP | RM-M7G | — | CA-325P CA-325AP CA-325B CA-327P CA-537P CA-511 CA-512P CA-513 VCT-U14 |

Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400 HC-400W HDL-37E HDL-10 HDL-40 | VF15-21/22 VF-4523 VF15-39 VF15-46 VF5040 VF5040W | MA-200/230 MA-200A MA-400 CCU-37 CCU-10 | RCU-240 RCU-390 RCU-400 RCU-240A | — | CA-340 CA-300 CA-230 CA-390 CA-400 CA-450 |

Hitachi | SK-H5 SK-H501 DK-7700 DK-7700SX HV-C10 HV-C11 HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA V-21 V-21W | GM-5 (A) GM-5-R2 (A) GM-5-R2 GM-50 GM-8A GM-9 GM-51 | RU-C1 (B) RU-C1 (D) RU-C1 RU-C1-S5 RU-C10 (B) RU-C10 (C) RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A RC-Z21A RU-Z3 RC-Z3 | — | — | CA-Z1 CA-Z2 CA-Z1SJ CA-Z1SP CA-Z1M CA-Z1M2 CA-Z1HB CA-C10 CA-C10SP CA-C10SJA CA-C10M CA-C10B CA-Z1A CA-Z31 CA-Z32 CA-ZD1 |

Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE WV-F-565HE AW-F575HE AW-E600 AW-E800 AW-E800A | WV-VF65BE WV-VF40E WV-VF39E WV-VF65BE WV-VF40E WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E WV-CB700AE WV-RC700/B WV-RC700/G WV-RC700A/B WV-RC700A/G WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | — | — | WV-AD700SE WV-AD700ASE WV-AD700ME WV-AD250E WV-AD500E AW-AD500AE AW-AD700BSE |

JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-27CECH KH-100U KY-D29ECH KY-D29WECH | VF-P315E VF-P550E VF-P10E VP-P115E VF-P400E VP-P550BE VF-P116 VF-P116WE VF-P550WE | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | — | — | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E |

Olympus | MAJ-387N MAJ-387I | | OTV-SX2 OTV-S5 OTV-S6 | | | |

Kamera OTV-SX |

--------------------------------------------------